Minneapolis

Minneapolis [ˌmɪniˈæpəlɪs] je najväčšie mesto amerického štátu Minnesota a sídlo okresu Hennepin. Spolu s mestom Saint Paul, hlavným mestom Minnesoty a druhým najväčším mestom v štáte, vytvára metropolitnú oblasť známu ako Twin Cities, ktorá s počtom obyvateľov 3,3 milióna predstavuje 15. najväčšiu aglomeráciu Spojených štátov. V roku 2010 v samotnom meste žilo okolo 383-tisíc obyvateľov na ploche .
Mesto je mimoriadne bohaté na vodné zdroje, na území Minneapolisu sa nachádza okolo 20 jazier a mokradí, rieka Missisippi, viacero vodopádov a potokov. V meste sa nachádza, v porovnaní s mestami obdobnej veľkosti, množstvo parkov. 
Kedysi bolo významným centrom spracovania obilia a dreva, dnes je hlavným obchodným centrom medzi Chicagom a Seattlom. Mimoriadne bohatý je aj kultúrny život mesta.

Hospodárstvo 

Mesto a okolitá aglomerácia predstavujú významné hospodárske centrum Stredozápadu Spojených štátov. V Minneapolise sú významne zastúpené potravinársky a spracovateľký priemysel, odvetvie bankovníctva a finančníctva, zdravotníctva, logistiky a železničnej dopravy. Päť spoločností zo zoznamu Fortune 500 má svoje sídlo v Minneapolise, maloobchodná sieť Target, banka U.S.Bancorp, energetický podnik XcelEnergy a poisťovacie spoločnosti Ameriprise Financial a Thrivent Financial for Lutherans.
Obchodné centrum Mall of America s 42 miliónmi návštevníkov za rok predstavuje najväčšie obchodné centrum sveta. 
Aglomerácia Twin City vytvára takmer 63 percent HDP Minnesoty.

Doprava 

Po tom, ako bola v meste v roku 1953 zastavená električková doprava, verejnú dopravu obstarávali autobusy. Od konca sedemdesiatych rokov ale silneli hlasy buď po zavedení systému ľahkého metra, alebo pre návrat k električkovej doprave. Prvá trasa ľahkého metra, Hiawatha Line, bola otvorená v roku 2004. Druhá linka, ktorá prepojí obe Twin Cities, je vo výstavbe s dátumom ukončenia 2014.

Významná je cyklistická doprava, mesto bolo v roku 2009 vyhlásené za "najcyklistickejšie mesto U.S.A.". Leteckú prepravu zabezpečuje významné medzinárodné letisko.

Charakteristickou črtou mesta je existencia tv. skyways, uzatvorených mostov pre peších, ktoré spájajú 69 budov mesta s dĺžkou viac ako 11km a z ktorých je pekný výhľad na mesto a jeho okolie.

Osobnosti mesta 

 Herbert Feigl
 Richard Dean Anderson
 Tommy Stinson, gitarista Guns and Roses
 David Wheaton, tenista, víťaz turnajov ATP
 John Tate, matematik, nositeľ Abelovej ceny
 J. Paul Getty
 Terry Gilliam
 The Jets, hudobná skupina
 Prince
 Zach Parise, profesionálny hráč NHL
 Dustin Byfuglien, profesionálny hráč NHL
 Andrews Sisters

Partnerské mestá 
  An-Nadžaf, Irak, 2009
  Boosaaso, Somálsko, 2014
  Cuernavaca, Mexiko, 2008
  Eldoret, Keňa, 2000
  Charbin, Čína, 1992
  Ibaraki, Japonsko, 1980
  Kuopio, Fínsko, 1972
  Novosibirsk, Rusko, 1988
  Santiago de Chile, Čile,  1961
  Tours, Francúzsko,1991
  Uppsala, Švédsko, 2000

Pozri aj 
 Medzinárodné letisko Minneapolis-Saint Paul
 Mall of America
 I-35W Mississippi River bridge
 Smrť Georgea Floyda

Referencie

Iné projekty

Externé odkazy 
 

 
Mestá v Minnesote
Sídla na Mississippi